**TOČKA 2. DNEVNOG REDA**

**Donošenje Odluke o vrijednosti boda komunalne naknade (B)**

**Prijedlog**

**KLASA:**021-05/18-01/7

**URBROJ:** 238/40-02-18-

Dubravica, 14. studenog 2018. godine

Obrazloženje: Bitna novina prema novom Zakonu o komunalnom gospodarstvu (isti stupio na snagu 04. kolovoza 2018. godine)je da se komunalna naknada u rješenju o komunalnoj naknadi utvrđuje u **godišnjem iznosu**uz mogućnost da se godišnji iznos komunalne naknade plaća mjesečno ili u obrocima  (članak 101. Zakona). Prema prijašnjem Zakonu o komunalnom gospodarstvu rješenjem o komunalnoj naknadi utvrđivao se **mjesečni iznos**komunalne naknade.

Godišnji iznos komunalne naknade prema članku 101. stavak 2. Zakona predstavlja umnožak površine nekretnine za koju se utvrđuje komunalna naknada i jediničnog iznosa komunalne naknade po m2 površine. Jedinični iznos komunalne naknade po m2 površine predstavlja, prema članku 99. stavak 2. Zakona, umnožak koeficijenta zone (Kz), koeficijenta namjene (Kn) i vrijednosti boda komunalne naknade (B).

Vrijednost boda se ovim prijedlogom Odluke ne mijenja, već se samo umjesto mjesečnog iznosa određuje u godišnjem iznosu (0,208 kn/m2 x 12 mjeseci=2,496 kuna/m2) te u mjesečnom iznosu od 0,208 kn/m2 kada se naknada obračunava i plaća u obrocima što će biti detaljno propisano donošenjem nove Odluke o komunalnoj naknadi koju su jedinice lokalne samouprave dužne donijeti u roku od 6 mjeseci od dana stupanja na snagu Zakona (do 04.02.2019. godine)

Na temelju članka 98. stavka 1. i članka 129. stavka 1. Zakona o komunalnom gospodarstvu („Narodne novine“ broj 68/18) i članka 21. Statuta Općine Dubravica („Službeni glasnik Općine Dubravica“ br. 1/18) Općinsko vijeće Općine Dubravica na svojoj 13. sjednici održanoj dana 14. studenog 2018. godine donosi

**ODLUKU**

**o vrijednosti boda komunalne naknade (B)**

**Članak 1.**

Ovom Odlukom određuje se vrijednost boda komunalne naknade za 2019. godinu u visini 2,496 kn za jednogodišnje razdoblje odnosno 0,208 kn mjesečno kad se naknada obračunava i plaća u obrocima.

**Članak 2.**

Vrijednost boda komunalne naknade određuje se u kunama po četvornom metru (m2) korisne površine stambenog prostora u prvoj zoni Općine Dubravica.

Područje Općine Dubravica predstavlja jednu zonu.

**Članak 3.**

Danom stupanja na snagu ove Odluke prestaje važiti Odluka o vrijednosti boda za obračun komunalne naknade od 14. prosinca 2001. godine (KLASA: 021-05/01-01-220, URBROJ: 238/40-01-01)

**Članak 4.**

Ova Odluka stupa na snagu osmog dana od dana objave u Službenom glasniku Općine Dubravica, a primjenjuje se od 01. siječnja 2019. godine.

PREDSJEDNIK OPĆINSKOG VIJEĆA

Ivica Stiperski

**TOČKA 4. DNEVNOG REDA**

**Donošenje Odluke o nabavi poklon paketa za djecu povodom blagdana Sv. Nikole**

**Prijedlog**

**KLASA:**021-05/18-01/7

**URBROJ:** 238/40-02-18-

Dubravica, 14. studenog 2018. godine

Na temelju članka 21. Statuta Općine Dubravica („Službeni glasnik Općine Dubravica“ br. 1/18) Općinsko vijeće Općine Dubravica na svojoj 13. sjednici održanoj dana 14. studenog 2018. godine donosi

**ODLUKU**

**o nabavi poklon paketa za djecu povodom blagdana Sv. Nikole**

**Članak 1.**

Odobrava se plaćanje troškova nabave poklon paketa povodom blagdana Sv. Nikole.

Poklon paketi dodijeliti će se:

* djeci koja su polaznici dječjeg vrtića „Vrtuljak“ u Dubravici;
* učenicima PŠ Dubravica od 1.-8. razreda te
* djeci koja su polaznici jaslica ili imaju više od 1. godine, s prebivalištem na području Općine Dubravica, a koja ne polaze osnovnu školu ili dječji vrtić „Vrtuljak“ u Dubravici

Podjela poklon paketa održati će se u sklopu školske priredbe u prosincu 2018. godine.

**Članak 2.**

Cijena jednog poklon paketa iznosi 30,00 kuna sa PDV-om.

**Članak 3.**

Sredstva za plaćanje troškova nabave poklon paketa iz čl. 1. ove Odluke odobravaju se s proračunske skupine konta 372 – Darovi za Sv.Nikolu - Vrtić Vrtuljak i 372 – Darovi za Sv.Nikolu - PŠ Dubravica.

**Članak 4.**

Ova Odluka stupa na snagu osmog dana od dana objave u „Službenom glasniku Općine Dubravica“.

PREDSJEDNIK OPĆINSKOG VIJEĆA

Ivica Stiperski

**TOČKA 5. DNEVNOG REDA**

**Donošenje Odluke o isplati jednokratne novčane pomoći povodom božićnih blagdana socijalno ugroženim osobama s područja Općine Dubravica**

**Prijedlog**

**KLASA:**021-05/18-01/7

**URBROJ:** 238/40-02-18-

Dubravica, 14. studenog 2018.

Na temelju članka 21. Statuta Općine Dubravica („Službeni glasnik Općine Dubravica“ br. 1/18) Općinsko vijeće Općine Dubravica na svojoj 13. sjednici održanoj dana 14. studenog 2018. godine donosi

**ODLUKU**

**o isplati jednokratne novčane pomoći povodom božićnih blagdana**

**socijalno ugroženim osobama s područja Općine Dubravica**

**Članak 1.**

Ovom se Odlukom odobrava isplata jednokratne novčane pomoći socijalno ugroženim osobama s područja Općine Dubravica povodom božićnih blagdana.

**Članak 2.**

Jednokratna novčana pomoć određuje se u iznosu od 300,00 kuna i isplatit će se sljedećim osobama:

**ROZGA, POLOGI, KRAJ GORNJI**

|  |  |  |  |
| --- | --- | --- | --- |
| **Br.** | **Prezime i ime** | **Ulica i kućni broj** | **Naselje** |
|  | Ciglar Drago | Rozganska cesta 26 | Rozga |
|  | Sever Nadežda | Rozganska cesta 29 | Rozga |
|  | Sever Željko | Rozganska cesta 27 | Rozga |
|  | Golub Marina | Rozganska cesta 42 | Rozga |
|  | ~~Jakolić Dragica~~ | ~~Matije Gupca 2~~ | ~~Kraj Gornji~~ |
|  | Pušić Veljko | Matije Gupca 16 | Kraj Gornji |
|  | ~~Stiperski Snježana~~ | ~~Matije Gupca 2~~ | ~~Kraj Gornji~~ |
|  | Vranaričić Stjepan | Matije Gupca 12 | Kraj Gornji |

**PROSINEC, DONJI ČEMEHOVEC**

|  |  |  |  |
| --- | --- | --- | --- |
| **Br.** | **Prezime i ime** | **Ulica i kućni broj** | **Naselje** |
| 1. | Gregorina Snježana | Sutlanske doline 97 | Prosinec |
| 2. | Knezić Stjepan | Sutlanske doline 70 | Prosinec |
| 3. | Kovač Goran | Željeznička cesta 8 | Prosinec |
| 4. | Prosinečki Franjo | Sutlanske doline 74 | Prosinec |
| ~~5.~~ | ~~Masnjak Dragutin~~ | ~~Željeznička cesta 12~~ | ~~Donji Čemehovec~~ |
| 6. | Križančić Nada | Sutlanske doline 115 | Prosinec |

**LUGARSKI BREG, LUKAVEC SUTLANSKI**

|  |  |  |  |
| --- | --- | --- | --- |
| **Br.** | **Prezime i ime** | **Ulica i kućni broj** | **Naselje** |
| 1. | Križanec Anica | Mokrička 7 | Lukavec Sutlanski |
| ~~2.~~ | ~~Kunšten Dragutin~~ | ~~Lukavečka 9~~ | ~~Lukavec Sutlanski~~ |

**DUBRAVICA, VUČILČEVO**

|  |  |  |  |
| --- | --- | --- | --- |
| **Br.** | **Prezime i ime** | **Ulica i kućni broj** | **Naselje** |
| 1. | Štritof Josip | Pavla Štoosa 15 | Dubravica |
| 2. | Lukica Pepica | II Sutlanska cesta 5 | Vučilčevo |
| 3. | Lukica Dragutin | II Sutlanska cesta 5 | Vučilčevo |

**BOBOVEC ROZGANSKI**

|  |  |  |  |
| --- | --- | --- | --- |
| **Br.** | **Prezime i ime** | **Ulica i kućni broj** | **Naselje** |
|  | Drčić Zvjezdana | Ulica sv. Vida 20 | Bobovec Rozganski |
|  | Nemčić Ankica | Kumrovečka c. 250 | Bobovec Rozganski |
|  | Postružin Barbara | Kumrovečka c. 254 | Bobovec Rozganski |
|  | ~~Tolvajčić Josip~~ | ~~Sv. Vida 17~~ | ~~Bobovec Rozganski~~ |
|  | Šakoronja Štefanija | I. odvojak Sv. Vida 9 | Bobovec Rozganski |
|  | Šoštar Mirjana | Fabijančeva 2a | Bobovec Rozganski |

**Članak 3.**

Sredstava za isplatu jednokratne novčane pomoći iz čl. 1. ove Odluke odobravaju se sa proračunske skupine konta 381- Pomoć obiteljima.

**Članak 4.**

Ova Odluka stupa na snagu danom donošenja, a objavit će se u “Službenom glasniku Općine Dubravica“.

PREDSJEDNIK OPĆINSKOG VIJEĆA

Ivica Stiperski

**TOČKA 6. DNEVNOG REDA**

**Donošenje Odluke o donošenju Programa raspolaganja poljoprivrednim zemljištem u vlasništvu Republike Hrvatske za Općinu Dubravica**

**Prijedlog**

**KLASA:**021-05/18-01/7

**URBROJ:** 238/40-02-18-

Dubravica, 14. studenog 2018.

**Obrazloženje:**

Sukladno negativnoj suglasnosti Ministarstva poljoprivrede na Program raspolaganja poljoprivrednim zemljištem u vlasništvu RH za Općinu Dubravica, usvojenog dana 22. svibnja 2018., te provedenom javnom uvidu tek nakon usvajanja programa na Općinskom vijeću, što nije bilo u skladu sa odredbama Zakona o poljoprivrednom zemljištu, na 12. sjednici Općinskog vijeća usvojena je Odluka o poništenju Odluke o usvajanju Programa te je proveden javni uvid u Program u razdoblju od 29. listopada 2018. godine do 12. studenog 2018. godine. Sukladno dopisu Ministarstva potrebno je nakon javnog uvida donijeti novu Odluku o donošenju Programa.

Na temelju članka 29. stavka 2. Zakona o poljoprivrednom zemljištu („Narodne novine“ br. 20/18) i članka 21. Statuta Općine Dubravica („Službeni glasnik Općine Dubravica“ br. 1/18) Općinsko vijeće Općine Dubravica na svojoj 13. sjednici održanoj dana 14. studenog 2018. godine donosi

**ODLUKU**

**o donošenju Programa raspolaganja poljoprivrednim zemljištem**

**u vlasništvu Republike Hrvatske za Općinu Dubravica**

**Članak 1.**

Ovom Odlukom donosi se Program raspolaganja poljoprivrednim zemljištem u vlasništvu Republike Hrvatske za Općinu Dubravica (u daljnjem tekstu: Program)

**Članak 2.**

Program i Tabela – Prikaz raspolaganja po katastarskim česticama i oblicima raspolaganja su sastavni dio ove Odluke.

Prijedlog Programa bio je na javnom uvidu u trajanju od 15 dana, od 29. listopada 2018. godine do 12. studenog 2018. godine, objavljen na mrežnoj stranici Općine Dubravica, [www.dubravica.hr](http://www.dubravica.hr), u javnom glasilu i na oglasnoj ploči Općine Dubravica, Pavla Štoosa 3, Dubravica.

Do kraja javnog uvida nije zaprimljeno niti jedno mišljenje, primjedba ili prijedlog od strane javnosti i zainteresirane javnosti.

**Članak 3.**

Ova Odluka sa sastavnim dijelovima iz članka 2. ove Odluke te svom potrebnom dokumentacijom propisanom Pravilnikom o dokumentaciji potrebnoj za izradu Programa raspolaganja poljoprivrednim zemljištem u vlasništvu Republike Hrvatske dostaviti će se na mišljenje Zagrebačkoj županiji i na suglasnost Ministarstvu poljoprivrede.

**Članak 4.**

Ovaj Odluka stupa na snagu osmog dana od dana objave u „Službenom glasniku Općine Dubravica“.

PREDSJEDNIK OPĆINSKOG VIJEĆA

Ivica Stiperski

**TOČKA 7. DNEVNOG REDA**

**Donošenje Zaključka o pokretanju pregovora oko buduće namjenske izgradnje Poslovno-poduzetničkog centra**

**Prijedlog**

**KLASA:**021-05/18-01/7

**URBROJ:** 238/40-02-18-

Dubravica, 14. studenog 2018.

Na temelju članka 21. Statuta Općine Dubravica („Službeni glasnik Općine Dubravica“ br. 1/18) Općinsko vijeće Općine Dubravica na svojoj 13. sjednici održanoj dana 14. studenog 2018. godine donosi

**ZAKLJUČAK**

**o pokretanju pregovora oko buduće namjenske izgradnje**

**Poslovno-poduzetničkog centra**

**Članak 1.**

Ovim Zaključkom ovlašćuje se općinski Načelnik na pokretanje postupka pregovora sa potencijalnim investitorima oko buduće namjenske izgradnje Poslovno-poduzetničkog centra i modelu financiranja istog.

**Članak 2.**

Ovaj Zaključak stupa na snagu danom donošenja i objaviti će se u “Službenom glasniku Općine Dubravica”.

PREDSJEDNIK OPĆINSKOG VIJEĆA

Ivica Stiperski

**TOČKA 8. DNEVNOG REDA**

**Informacije i prijedlozi**

* **Informacija o korisnicima koji su ostvarili pravo na podmirenje troškova ogrijeva u 2018. godini**

**TOČKA 9. DNEVNOG REDA**

**Razno**